Source: https://www.riigiteataja.ee/akt/430092017032?tegevus=telli-teavitus
Timestamp: 2019-07-19 04:11:55+00:00
Document Index: 4534652

Matched Legal Cases: ['§ 4', '§ 6', '§ 7', '§ 8', '§ 9', '§ 10', '§ 11', '§ 13', '§ 14', '§ 16', '§ 17', '§ 18', '§ 19', '§ 20', '§ 7', '§ 6', '§ 7', '§ 8', '§ 9', '§ 10', '§ 11', '§ 13', '§ 14', '§ 16', '§ 17', '§ 18', '§ 19', '§ 20', '§ 27']

Põlva Kunstikooli põhimäärus – Riigi Teataja
Põlva Kunstikooli põhimäärus
Põlva Kunstikooli põhimäärus - sisukord
§ 4 Asjaajamine ja aruandlus
§ 6 Kooli tegevuse eesmärk
§ 7 Kooli ülesanded
3 Struktuur ja struktuuriüksuste ülesanded ning õppekorraldus
§ 8 Kooli struktuur
§ 9 Struktuuriüksuste ülesanded
§ 10 Õpperühmade moodustamine
§ 11 Õppeperioodi ja õppevaheaegade kinnitamise kord
§ 13 Õppenõukogu töökord
§ 14 Hoolekogu töökord
5 Töötajate ja õppurite õigused ning kohustused
§ 16 Õppurite õigused ja kohustused
6 Vara, finantseerimine, majandamise alused, järelevalve ja aruandlus
§ 17 Vara, finantseerimine ja majandamise alused
§ 18 Järelevalve ja aruandlus
7 Põhimääruse kinnitamine ja muutmine
§ 19 Põhimääruse kinnitamine ja muutmine
§ 20 Ümberkorraldamine ja tegevuse lõpetamine
RT IV, 30.09.2017, 32
Vastu võetud 19.08.2015 nr 10
RT IV, 29.08.2015, 4
26.07.2017 RT IV, 01.08.2017, 1 01.09.2017
27.09.2017 RT IV, 30.09.2017, 24 03.10.2017
Määrus kehtestatakse huvikooli seaduse § 7 lõike 2 ja Põlva Vallavolikogu 10. mai 2017. a otsuse nr 49 "Huvikooli seaduses kooli pidaja pädevusse antud ülesannete osaline delegeerimine" alusel.
[RT IV, 01.08.2017, 1 - jõust. 01.09.2017]
Huvikooli nimetus on Põlva Kunstikool (edaspidi kool). Kooli nimi inglise keeles on Põlva Art School.
(1) Kool on Põlva Vallavalitsuse (edaspidi vallavalitsus) hallatav munitsipaalhuvikool, mis tegutseb Põlva Vallavalitsuse haridus- ja kultuuriosakonna (edaspidi osakond) haldusalas.
(2) Kool juhindub oma tegevuses Eesti Vabariigi õigusaktidest, Põlva valla õigusaktidest ning käesolevast põhimäärusest.
Kool asub ja tegutseb aadressil Kesk 15, Põlva linn, Põlva maakond.
(1) Kooli õppe- ja kasvatustegevuse ning asjaajamise keel on eesti keel.
(2) Kool korraldab oma asjaajamist õigusaktidega kehtestatud nõuete ja asjaajamiskorra kohaselt.
(1) Koolil on oma nimetusega pitsat ja sümboolika.
(2) Kooli sümboolika ja selle kasutamise korra kinnitab kooli direktor käskkirjaga, kooskõlastades selle eelnevalt vallavalitsusega.
§ 6. Kooli tegevuse eesmärk
Kooli tegevuse eesmärk on võimaldada süvendatud ja süsteemset kunstialast ning üldkultuurilise kunstilise suunitlusega huviharidust.
§ 7. Kooli ülesanded
(1) Eesmärkide saavutamiseks täidab kool järgmisi ülesandeid:
1) loob võimalusi isiksuse kunsti- ja kultuurialaseks arenguks;
2) pakub lastele ja noortele eneseväljenduse kogemust, loomisrõõmu, eduelamusi ja tunnustust;
3) arendab ja süvendab õppuris kunstiteadlikkust, kriitilist mõtlemist ning analüüsivõimet;
4) toetab laste ja noorte arengut, iseseisvust, omaalgatust, initsiatiivi, aktiivsust;
5) edendab kohalikku kultuurielu.
(2) Kool võib oma põhitegevuse kõrval korraldada täiskasvanute vabahariduslikuks koolituseks õppuritele sobivas vormis õpet, viia läbi seminare ja kursusi, arendada näitustegevust, tegeleda õppematerjalide kirjastamise ja valmistamisega, välja üürida ruume ning osutada tasulisi teenuseid.
3. peatükk Struktuur ja struktuuriüksuste ülesanded ning õppekorraldus
§ 8. Kooli struktuur
Struktuuri moodustavad järgmised õppeastmed:
1) eelõpe;
3) järelõpe.
§ 9. Struktuuriüksuste ülesanded
(1) Eelõppe ülesanne on õppurite ettevalmistamine, võimete ja sobivus väljaselgitamine õpinguteks põhiõppes.
(2) Põhiõppe ülesanne on loomevõimete arendamine, tehniliste oskuste ja teoreetiliste ainete õpetamine, mis loob aluse edasiõppimiseks kõrgemas kunstiõppeasutuses.
(3) Järelõppe ülesanne on võimaldada lisaõpet õppuritele, kel on soov ennast kunstialaselt arendada või mõnel muul eesmärgil õpinguid jätkata.
§ 10. Õpperühmade moodustamine
Õpperühmade suuruse ja moodustamise alused kehtestab vallavalitsus.
§ 11. Õppeperioodi ja õppevaheaegade kinnitamise kord
(1) Õppevaheajad on üldjuhul sügis-, jõulu-, kevad- ja suvevaheaeg, mis valdkonna eest vastutava ministri määrusega kehtestatud üldhariduskooli õppeaasta koolivaheaegadega samal ajal.
(2) Õppeperioodi ja õppevaheajad kinnitab direktor käskkirjaga.
(1) Kooli tööd juhib direktor. Direktor tagab koostöös õppenõukogu ja hoolekoguga kooli tulemusliku töö.
(3) Direktor täidab huvikooli seadusest, riigi ja Põlva valla õigusaktidest, töölepingust ja käesolevast põhimäärusest tulenevaid ülesandeid ning vastutab nende täitmise eest, sealhulgas:
1) juhib kooli igapäevast tegevust;
2) esindab kooli ja tegutseb kooli nimel, teeb kooli eelarve piires tehinguid, mis on vajalikud vallavolikogu ja -valitsuse õigusaktides sätestatud ülesannete täitmiseks;
4) kasutab ja valdab kooli valduses ja kasutuses olevat vara vastavalt vallavolikogu kehtestatud korrale;
5) korraldab kooli asjaajamist vastavalt õigusaktidega kehtestatud nõuete ja asjaajamiskorra kohaselt;
6) kinnitab kooli töö korralduse ja asjaajamise reeglid ning teised asutuse sisemist tegevust reguleerivad dokumendid;
8) kinnitab kooli töötajate koosseisu, kooskõlastades selle enne vallavalitsusega;
9) sõlmib, muudab ja lõpetab kooli töötajatega töölepingud ning täidab muid tööandja õigusi ning kohustusi;
10) korraldab kooli arengukava koostamist vallavolikogu kehtestatud korras;
11) koostab ja esitab vallavalitsusele kooli eelarve projekti vallavolikogu poolt kehtestatud korras;
12) kontrollib igakuiselt õppetasude laekumist;
13) koostab ja juhib kunstivaldkonnaga seotud projekte;
14) kajastab kooli tegevust ajakirjanduses ja kodulehel;
15) esitab iga õppeaasta alguses, hiljemalt 10. oktoobriks vallavalitsusele hoolekogu uue koosseisu nimekirja.
§ 13. Õppenõukogu töökord
(1) Õppenõukogu liikmeteks on kõik kooli õppe- ja kasvatustegevusega seotud töötajad.
(2) Õppenõukogu kutsub kokku ja juhatab direktor või tema asendajaks määratud isik.
(3) Õppenõukogu töövorm on koosolek ning õppenõukogu koosolek toimub vähemalt üks kord õppeveerandis.
(4) Õppenõukogu koosoleku toimumise aeg, koht ja päevakord teatatakse seitse päeva ette.
(5) Erakorraline õppenõukogu kutsutakse kokku, kui selleks teeb ettepaneku direktor või seda nõuab vähemalt 1/3 õppenõukogu liikmetest.
(6) Erakorralisest õppenõukogu koosolekust informeeritakse õppenõukogu liikmeid kolm päeva ette.
(7) Õppenõukogu on otsustusvõimeline kui koosolekust võtab osa vähemalt 2/3 liikmetest.
(8) Koosoleku kohta koostatakse protokoll, millele kirjutavad alla koosoleku juhataja ja protokollija. Koosoleku protokolli märgitakse:
4) koosolekust osa võtnud ning koosolekutelt puudunud õppenõukogu liikmed ja koosolekule kutsutud isikud;
6) vajadusel sõnavõtjate nimed ja sõnavõtu lühike sisu;
7) vastu võetud otsused, otsuste faktilised ja õiguslikud alused, otsuste täitmise tähtajad ja vastutajad.
(9) Otsused võetakse vastu avalikul hääletamisel koosolekul osalejate poolthäälteenamusega. Otsused jõustuvad nende vastuvõtmisel, kui otsuses ei ole sätestatud teisiti ja nende täitmine on kohustuslik kõigile koolitöötajatele ja õppuritele neid otseselt puudutavates küsimustes.
§ 14. Hoolekogu töökord
Hoolekogu moodustatakse ja tegutseb vallavolikogu või tema volitusel vallavalitsuse kehtestatud korra alusel.
5. peatükk Töötajate ja õppurite õigused ning kohustused
Töötajate ülesanded ja kohustused, õigused ja vastutus määratakse kindlaks töökorralduse reeglite ja töötajate ametijuhendite ning töölepingutega.
§ 16. Õppurite õigused ja kohustused
(1) Lisaks huvikooli seaduses sätestatud õigustele on õppuril õigus:
1) tutvuda enne kooli õppima asumist ja õppimise ajal kõikide kooli õppekorraldust reguleerivate dokumentidega;
2) saada õppekavale vastavaid teoreetilisi teadmisi ja praktilist õpet;
3) saada teavet näituste ja ürituste kohta;
4) kasutada õppetöös kooli inventari, õppevahendeid ja muud vara.
(2) Lisaks huvikooli seaduses sätestatud kohustustele on õppuril kohustus:
1) osaleda regulaarselt kooli õppetöös õppekavaga määratud mahus;
2) tasuda õppetasu;
3) teavitada esimesel võimalusel puudumisest haiguse tõttu või muul mõjuval põhjusel;
4) hoida kooli head mainet.
6. peatükk Vara, finantseerimine, majandamise alused, järelevalve ja aruandlus
§ 17. Vara, finantseerimine ja majandamise alused
(1) Kooli vara moodustavad talle sihtotstarbeliselt kasutamiseks ja valdamiseks antud rahalised vahendid, maa, ehitised, seadmed, inventar ja muu vara.
(2) Kooli valduses olev vara on Põlva valla omand.
(3) Kool kasutab ja valdab tema valduses ja kasutuses olevat vara vastavalt vallavolikogu kehtestatud korrale ning tagab selle sihipärase kasutamise, säilimise ja heaperemeheliku majandamise.
(4) Koolil on oma eelarve Põlva valla eelarve osana.
(5) Kooli tegevuse rahastamine toimub kooli eelarve kaudu. Kooli eelarve tulud moodustuvad riigi- ja vallaeelarve eraldistest, kooli põhitegevusega seotud tasuliste teenuste osutamisest saadud tulust, sihtasutustelt ja teistelt juriidilistelt isikutelt laekunud summadest, annetustest ja kooli põhimääruses sätestatud kooli tegevusest saadud tuludest ning muudest vahenditest.
(6) Õppetasu ja tasuliste teenuste hinnad kehtestab vallavalitsus.
(7) Kool kasutab vallavalitsuse pangakontosid, mis kuuluvad kontsernikonto koosseisu.
(8) Kooli raamatupidamisarvestust ja -aruandlust korraldab vallavalitsus.
§ 18. Järelevalve ja aruandlus
[RT IV, 30.09.2017, 24 - jõust. 03.10.2017]
(2) Kooli ja kooli direktori tegevuse õiguspärasuse, sihipärasuse ja otstarbekuse üle teostab järelevalvet (sealhulgas teenistuslikku järelevalvet) vallavalitsus.
(3) Kool esitab oma tegevuse kohta aruandeid õigusaktidega kehtestatud korras ja tähtaegadel.
7. peatükk Põhimääruse kinnitamine ja muutmine
§ 19. Põhimääruse kinnitamine ja muutmine
(2) Põhimääruse ja selle muutmise eelnõu koostab kooli direktor koostöös osakonnaga.
§ 20. Ümberkorraldamine ja tegevuse lõpetamine
(1) Kooli ümberkorraldamise ja tegevuse lõpetamise otsustab vallavolikogu ja korraldab vallavalitsus.
(2) Kooli ümberkorraldamine ja tegevuse lõpetamine toimub huvikooli seaduse § 27 alusel.
(3) Kooli tegevuse lõpetamisel järele jäänud vara ja vahendeid haldab vallavalitsus.